CELEX: 32012D0138
Language: lv
Date: 2012-03-01 00:00:00
Title: 2012/138/ES: Komisijas Īstenošanas lēmums ( 2012. gada 1. marts ) par ārkārtas pasākumiem, kas veicami, lai novērstu Anoplophora chinensis (Forster) ievešanu un izplatīšanos Savienībā (izziņots ar dokumenta numuru C(2012) 1310)

3.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 64/38
            
         KOMISIJAS ĪSTENOŠANAS LĒMUMS
   (2012. gada 1. marts)
   par ārkārtas pasākumiem, kas veicami, lai novērstu Anoplophora chinensis (Forster) ievešanu un izplatīšanos Savienībā
   (izziņots ar dokumenta numuru C(2012) 1310)
   (2012/138/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Pieredze, kas gūta, īstenojot Komisijas 2008. gada 7. novembra Lēmumu 2008/840/EK par ārkārtas pasākumiem, lai novērstu Anoplophora chinensis (Forster) ievešanu un izplatīšanos Kopienā (2), ņemot vērā nesenos uzliesmojumus un konstatējumus, īpaši tos, par kuriem ziņojusi Vācija, Itālija, Nīderlande un Apvienotā Karaliste, kā arī pieredzi saistībā ar to izskaušanu, kopumā liecina, ka minētajā lēmumā noteiktie pasākumi ir jāmaina. Skaidrības labad, ņemot vērā šo un iepriekš veikto izmaiņu apmēru, ir lietderīgi aizstāt Lēmumu 2008/840/EK.
            
         
               (2)
            
            
               Direktīvas 2000/29/EK I pielikuma A daļas I iedaļā ir minēti nosaukumi Anoplophora chinensis (Thomson) un Anoplophora malasiaca (Forster), lai gan tie abi attiecas uz vienu sugu, kas šajā lēmumā apzīmēta ar nosaukumu Anoplophora chinensis (Forster) (turpmāk “minētais organisms”), kā noteikts Lēmumā 2008/840/EK.
            
         
               (3)
            
            
               Ņemot vērā gūto pieredzi, atsevišķas augu sugas, uz kurām neattiecās Lēmums 2008/840/EK, vajadzētu iekļaut šā lēmuma darbības jomā, savukārt citas, uz kurām minētais lēmums attiecās, no šā lēmuma darbības jomas vajadzētu izslēgt. Lēmuma darbības jomā nevajadzētu ietvert augus un dzinumus, kuru stumbra vai stumbra pamatnes diametrs ir mazāks par noteikto. Skaidrības un uztveramības labad lēmumā būtu jāietver atsevišķas definīcijas.
            
         
               (4)
            
            
               Noteikumi attiecībā uz importu būtu jāizstrādā, ņemot vērā minētā organisma fitosanitāro statusu izcelsmes valstī.
            
         
               (5)
            
            
               Ņemot vērā pieredzi ar invadētām kravām no Ķīnas, būtu jāpieņem īpaši noteikumi, kas reglamentētu importu no minētās valsts. Tā kā lielākā daļa paziņojumu par invadētiem minētajiem augiem, kuri importēti no Ķīnas, saņemti par Acer spp. sugas augiem, ir lietderīgi saglabāt aizliegumu importēt šos augus līdz 2012. gada 30. aprīlim, kā noteikts iepriekš.
            
         
               (6)
            
            
               Būtu jānodrošina augu pārvietošana Savienībā.
            
         
               (7)
            
            
               Dalībvalstīm būtu jāveic ikgadēji apsekojumi un to rezultāti jāpaziņo Komisijai un citām dalībvalstīm. Būtu jāpieņem noteikumi par paziņošanu gadījumos, kad minētais organisms parādās tādā dalībvalstī vai dalībvalsts daļā, kurā par tā klātbūtni iepriekš nekas nav bijis zināms vai arī ticis uzskatīts, ka tas ir izskausts. Būtu jānosaka piecu dienu termiņš, kurā dalībvalstij jāpaziņo par minētā organisma klātbūtni, lai attiecīgā gadījumā varētu ātri rīkoties Savienības līmenī.
            
         
               (8)
            
            
               Lai izskaustu minēto organismu un novērstu tā izplatīšanos, dalībvalstīm būtu jāizveido norobežotas teritorijas un jāveic vajadzīgie pasākumi. Šo pasākumu ietvaros dalībvalstīm būtu jāveic īpašas darbības, lai uzlabotu sabiedrības izpratni par minētā organisma radīto apdraudējumu. Tām būtu jānosaka konkrēti laikposmi minēto pasākumu īstenošanai. Ja minētā organisma izskaušana vairs nav iespējama, dalībvalstīm būtu jāveic noteikti pasākumi tā izplatības ierobežošanai.
            
         
               (9)
            
            
               Minētajos apstākļos dalībvalstīm vajadzētu būt iespējai izlemt neveidot norobežotas teritorijas un īstenot tikai ar invadētā materiāla iznīcināšanu saistītus pasākumus, veicot ar attiecīgo invadēšanās gadījumu saistīto augu intensīvu monitoringu un izsekošanu.
            
         
               (10)
            
            
               Dalībvalstīm būtu jāziņo Komisijai un citām dalībvalstīm par pasākumiem, ko tās veikušas vai plāno veikt, kā arī par norobežoto teritoriju neveidošanas iemesliem. Tām ik gadu būtu jāpaziņo Komisijai un citām dalībvalstīm minētā ziņojuma atjaunināta redakcija, kurā iekļauts faktiskās situācijas novērtējums.
            
         
               (11)
            
            
               Tāpēc būtu jāatceļ Lēmums 2008/840/EK.
            
         
               (12)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā izmanto šādas definīcijas:
   
               a)
            
            
               “minētie augi” ir stādīšanai paredzēti Acer spp., Aesculus hippocastanum, Alnus spp., Betula spp., Carpinus spp., Citrus spp., Cornus spp., Corylus spp., Cotoneaster spp., Crataegus spp., Fagus spp., Lagerstroemia spp., Malus spp., Platanus spp., Populus spp., Prunus laurocerasus, Pyrus spp., Rosa spp., Salix spp. un Ulmus spp. sugas augi (izņemot sēklas), kuru stumbra vai stumbra pamatnes diametrs tā resnākajā vietā ir vismaz 1 cm;
            
         
               b)
            
            
               “audzēšanas vieta” ir audzēšanas vieta, kas noteikta Pārtikas un lauksaimniecības organizācijas starptautiskajā fitosanitāro pasākumu standartā (turpmāk “ISPM”) Nr. 5 (3);
            
         
               c)
            
            
               “minētais organisms” ir Anoplophora chinensis (Forster).
            
         2. pants
   Tādu minēto augu imports, kuru izcelsme ir trešās valstīs, izņemot Ķīnu
   Ja importa izcelsmes vieta ir trešās valstīs (izņemot Ķīnu), par kurām zināms, ka tajās sastopams minētais organisms, minētos augus var ievest Savienībā tikai tad, ja tie atbilst šādiem nosacījumiem:
   
               a)
            
            
               tie atbilst īpašajām importa prasībām, kas paredzētas I pielikuma 1. iedaļas A daļas 1. punktā;
            
         
               b)
            
            
               ievedot minētos augus Savienībā, atbildīgā oficiālā iestāde saskaņā ar šā lēmuma I pielikuma 1. iedaļas A daļas 2. punktu pārbauda, vai tajos ir minētā organisma klātbūtne, un šāda organisma klātbūtnes pazīmes netiek konstatētas.
            
         3. pants
   Ķīnas izcelsmes minēto augu imports
   1.   Ja importa izcelsmes vieta ir Ķīnā, minētos augus var ievest Savienībā tikai tad, ja tie atbilst šādiem nosacījumiem:
   
               a)
            
            
               tie atbilst īpašajām importa prasībām, kas paredzētas I pielikuma 1. iedaļas B daļas 1. punktā;
            
         
               b)
            
            
               ievedot minētos augus Savienībā, atbildīgā oficiālā iestāde saskaņā ar šā lēmuma I pielikuma 1. iedaļas B daļas 2. punktu pārbauda, vai tajos ir minētā organisma klātbūtne, un šāda organisma klātbūtnes pazīmes netiek konstatētas;
            
         
               c)
            
            
               šo augu audzēšanas vieta:
               
                           i)
                        
                        
                           ir apzīmēta ar unikālu reģistrācijas numuru, ko tai piešķīrusi Ķīnas nacionālā augu aizsardzības organizācija;
                        
                     
                           ii)
                        
                        
                           ir iekļauta jaunākajā reģistra redakcijā, kuru Komisija ir paziņojusi dalībvalstīm saskaņā ar 3. punktu;
                        
                     
                           iii)
                        
                        
                           pēdējo divu gadu laikā Komisija nav ziņojusi dalībvalstīm par tās izslēgšanu no reģistra saskaņā ar 3. punktu; un
                        
                     
                           iv)
                        
                        
                           pēdējo divu gadu laikā Komisija nav ziņojusi par to dalībvalstīm, kā noteikts 4. vai 5. punktā.
                        
                     
         2.   Tomēr Acer spp. sugas augus Savienībā neieved līdz 2012. gada 30. aprīlim.
   No 2012. gada 1. maija attiecībā uz Acer spp. sugas augiem piemēro lēmuma 1. punktu.
   3.   Komisija paziņo dalībvalstīm Ķīnas audzēšanas vietu reģistru, ko Ķīnas nacionālā augu aizsardzības organizācija izveidojusi saskaņā ar I pielikuma 1. iedaļas B daļas 1. punkta b) apakšpunktu.
   Ja minētā organizācija atjaunina reģistru, izslēdzot no tā kādu audzēšanas vietu tādēļ, ka minētā organizācija ir konstatējusi, ka attiecīgā audzēšanas vieta vairs neatbilst I pielikuma 1. iedaļas B daļas 1. punkta b) apakšpunktam, vai arī tādēļ, ka Komisija ir informējusi Ķīnu par pierādījumiem saistībā ar minētā organisma klātbūtnes konstatēšanu no attiecīgās audzēšanas vietas importētos augos, un ja Ķīna iesniedz Komisijai atjaunināto reģistra redakciju, Komisija šo atjaunināto redakciju paziņo dalībvalstīm.
   Ja minētā organizācija atjaunina reģistru, iekļaujot tajā kādu audzēšanas vietu vai nu tādēļ, ka minētā organizācija ir konstatējusi, ka audzēšanas vieta atbilst I pielikuma 1. iedaļas B daļas 1. punkta b) apakšpunktam, un ja Ķīna iesniedz Komisijai atjaunināto reģistra redakciju, kā arī nepieciešamos paskaidrojumus, Komisija šo atjaunināto redakciju un attiecīgā gadījumā arī paskaidrojumus paziņo dalībvalstīm.
   Izmantojot informācijas vietnes internetā, Komisija nodrošina publisku pieeju reģistram un tā atjauninājumiem.
   4.   Ja Ķīnas augu aizsardzības organizācija, veicot pārbaudi reģistrētā audzēšanas vietā, kā norādīts I pielikuma 1. iedaļas B daļas 1. punkta b) apakšpunkta ii), iii) un iv) punktā, konstatē minētā organisma klātbūtni un Ķīna par to ir informējusi Komisiju, Komisija nekavējoties paziņo šo konstatējumu dalībvalstīm.
   Izmantojot informācijas vietnes internetā, Komisija nodrošina publisku pieeju arī šai informācijai.
   5.   Ja Komisija gūst pierādījumus no citiem avotiem, kas nav minēti 3. un 4. punktā, par to, ka kāda reģistrā iekļauta audzēšanas vieta neatbilst I pielikuma 1. iedaļas B daļas 1. punkta b) apakšpunktam vai ka minētais organisms ir konstatēts uz minētajiem augiem, kuri importēti no šīs audzēšanas vietas, Komisija paziņo dalībvalstīm informāciju saistībā ar šo audzēšanas vietu.
   Izmantojot informācijas vietnes internetā, Komisija nodrošina publisku pieeju arī šai informācijai.
   4. pants
   Minēto augu pārvietošana Savienībā
   Minētos augus, kuru izcelsme ir Savienības norobežotajās teritorijās, kas izveidotas saskaņā ar 6. pantu, var pārvietot Savienībā tikai tad, ja tie atbilst I pielikuma 2. iedaļas 1. punktā paredzētajiem nosacījumiem.
   Minētos augus, kas nav audzēti norobežotajās teritorijās, taču tiek ievesti šādās teritorijās, drīkst pārvietot Savienībā tikai tad, ja tie atbilst I pielikuma 2. iedaļas 2. punktā paredzētajiem nosacījumiem.
   Minētos augus, ko saskaņā ar 2. un 3. pantu importē no trešām valstīm, par kurām zināms, ka tajās sastopams minētais organisms, var pārvietot Savienībā tikai tad, ja tie atbilst I pielikuma 2. iedaļas 3. punktā paredzētajiem nosacījumiem.
   5. pants
   Apsekojumi un paziņojumi attiecībā uz minēto organismu
   1.   Dalībvalstis katru gadu savā teritorijā veic oficiālus apsekojumus, pārbaudot minētā organisma klātbūtni un meklējot pierādījumus par saimniekaugu invadēšanos ar šo organismu.
   Neskarot Direktīvas 2000/29/EK 16. panta 1. punktu, dalībvalstis katru gadu līdz 30. aprīlim paziņo minēto apsekojumu rezultātus Komisijai un pārējām dalībvalstīm.
   2.   Neskarot Direktīvas 2000/29/EK 16. panta 1. punktu, dalībvalstis piecu dienu laikā rakstiski paziņo Komisijai un citām dalībvalstīm par gadījumiem, kad minētā organisma klātbūtne tiek konstatēta teritorijā, kur par šā organisma klātbūtni iepriekš nekas nav bijis zināms vai arī ticis uzskatīts, ka tas ir izskausts, vai arī invadēta bijusi auga suga, kura iepriekš netika uzskatīta par saimniekaugu.
   6. pants
   Norobežotās teritorijas
   1.   Ja 5. panta 1. punktā minēto apsekojumu rezultāti apstiprina minētā organisma klātbūtni konkrētā apvidū vai ir pieejami citi pierādījumi par šā organisma klātbūtni, attiecīgā dalībvalsts saskaņā ar II pielikuma 1. iedaļu nekavējoties izveido norobežotu teritoriju, kurā ietverta invadētā zona un buferzona.
   2.   Ja ir izpildīti II pielikuma 2. iedaļas 1. punkta nosacījumi, dalībvalstīm 1. punktā minētās norobežotās teritorijas nav jāveido. Šādā gadījumā dalībvalstis veic minētās iedaļas 2. punktā paredzētos pasākumus.
   3.   Norobežotajās teritorijās dalībvalstis veic II pielikuma 3. iedaļā paredzētos pasākumus.
   4.   Dalībvalstis nosaka laikposmus, kādos īstenojami 2. un 3. punktā paredzētie pasākumi.
   7. pants
   Ziņošana par pasākumiem
   1.   Trīsdesmit dienu laikā pēc 5. panta 2. punktā minētās paziņošanas dalībvalstis ziņo Komisijai un pārējām dalībvalstīm par pasākumiem, ko tās veikušas vai plāno veikt saskaņā ar 6. pantu.
   Minētajā ziņojumā iekļauj arī norobežotās teritorijas (ja tāda ir izveidota) aprakstu un informāciju par tās atrašanās vietu kopā ar karti, kurā iezīmētas tās robežas, kā arī informāciju par kaitēkļu statusu attiecīgajā brīdī un pasākumiem, kuru mērķis ir nodrošināt atbilstību 4. pantā paredzētajām prasībām attiecībā uz minēto augu pārvietošanu Savienībā.
   Ziņojumā izklāsta pierādījumus un kritērijus, kas ir minēto pasākumu pamatā.
   Gadījumos, kad dalībvalstis izlemj neveidot norobežotu teritoriju saskaņā ar 6. panta 2. punktu, minētajā ziņojumā iekļauj attaisnojošus datus un iemeslus.
   2.   Dalībvalstis katru gadu līdz 30. aprīlim iesniedz Komisijai un pārējām dalībvalstīm ziņojumu, kurā iekļauts ar 6. pantu izveidoto norobežoto teritoriju atjaunināts saraksts, tostarp minēto teritoriju apraksts un informācija par to atrašanās vietu kopā ar kartēm, kurās iezīmētas to robežas, un pasākumiem, ko dalībvalstis ir veikušas vai plāno veikt.
   8. pants
   Atbilstība
   Dalībvalstis veic visus šā lēmuma izpildei nepieciešamos pasākumus un vajadzības gadījumā groza pasākumus, kurus tās pieņēmušas, lai aizsargātos pret minētā organisma ievešanu un izplatīšanos, tā, lai nodrošinātu to atbilstību šā lēmuma prasībām. Dalībvalstis par šiem pasākumiem nekavējoties informē Komisiju.
   9. pants
   Atcelšana
   Lēmumu 2008/840/EK atceļ.
   10. pants
   Pārskatīšana
   Šo lēmumu pārskata ne vēlāk kā 2013. gada 31. maijā.
   11. pants
   Adresāti
   Šis lēmums ir adresēts dalībvalstīm.
   
      Briselē, 2012. gada 1. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 169, 10.7.2000., 1. lpp.
   
      (2)  OV L 300, 11.11.2008., 36. lpp.
   
      (3)  Fitosanitāro terminu glosārijs – Romas Starptautiskās Augu aizsardzības konvencijas sekretariāta atsauces standarts ISPM Nr. 5.
   
      I PIELIKUMS
      1.   Īpašās importa prasības
      
      A.   Imports, kura izcelsmes vieta ir trešās valstis, izņemot Ķīnu
      
      
                  1)
               
               
                  Neskarot Direktīvas 2000/29/EK III pielikuma A daļā (9., 16., 18. punkts) un IV pielikuma A daļas I iedaļā (14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44., 46. punkts) paredzētos noteikumus, minētajiem augiem, kuru izcelsmes vieta ir trešās valstis (izņemot Ķīnu), par kurām ir zināms, ka tajās sastopams minētais organisms, pievieno minētās direktīvas 13. panta 1. punktā paredzēto sertifikātu, kurā zem virsraksta “Papildu deklarācija” norāda, ka:
                  
                              a)
                           
                           
                              augi visā to dzīves ciklā ir audzēti audzēšanas vietā, kuru ir reģistrējusi un uzrauga nacionālā augu aizsardzības organizācija izcelsmes valstī, un tā atrodas no kaitīgajiem organismiem brīvā teritorijā, ko saskaņā ar atbilstīgajiem starptautiskajiem fitosanitāro pasākumu standartiem noteikusi minētā organizācija. No kaitīgajiem organismiem brīvās teritorijas nosaukumu sertifikātā norāda zem virsraksta “Izcelsmes vieta”; vai
                           
                        
                              b)
                           
                           
                              augi vismaz divus gadus pirms eksportēšanas ir audzēti tādā audzēšanas vietā, kas saskaņā ar starptautiskajiem fitosanitāro pasākumu standartiem noteikta kā brīva no Anoplophora chinensis (Forster) un:
                              
                                          i)
                                       
                                       
                                          ko ir reģistrējusi un uzrauga nacionālā augu aizsardzības organizācija izcelsmes valstī; un
                                       
                                    
                                          ii)
                                       
                                       
                                          kur katru gadu piemērotā laikā tiek veiktas vismaz divas rūpīgas oficiālas pārbaudes, kurās tiek meklētas Anoplophora chinensis (Forster) klātbūtnes pazīmes, un šādas pazīmes nav konstatētas; un
                                       
                                    
                                          iii)
                                       
                                       
                                          kur augus audzē vietā,
                                          
                                                      —
                                                   
                                                   
                                                      kura fiziski ir pilnībā aizsargāta pret Anoplophora chinensis (Forster) ievešanu, vai
                                                   
                                                
                                                      —
                                                   
                                                   
                                                      kurā tiek veikta atbilstoša profilaktiska apstrāde, un tai apkārt vismaz divu kilometru rādiusā atrodas buferzona, kur katru gadu piemērotā laikā tiek veikti oficiāli apsekojumi, lai konstatētu Anoplophora chinensis (Forster) klātbūtni vai klātbūtnes pazīmes. Ja tiek konstatētas Anoplophora chinensis (Forster) klātbūtnes pazīmes, nekavējoties tiek veikti izskaušanas pasākumi, lai atbrīvotu buferzonu no kaitēkļiem; un
                                                   
                                                
                                    
                                          iv)
                                       
                                       
                                          kur tieši pirms eksportēšanas augu kravām ir veiktas rūpīgas oficiālas pārbaudes, lai konstatētu Anoplophora chinensis (Forster) klātbūtni, īpaši pārbaudot augu saknes un stumbrus. Šīs pārbaudes laikā tiek veikta arī mērķtiecīga destruktīva paraugu ņemšana. Pārbaudē izmantotais paraugs ir tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %; vai
                                       
                                    
                        
                              c)
                           
                           
                              augi ir audzēti no potcelmiem, kuri atbilst b) apakšpunktā noteiktajām prasībām, un uzpotēti ar potzariem, kas atbilst šādām prasībām:
                              
                                          i)
                                       
                                       
                                          eksporta brīdī uzpotēto potzaru diametrs resnākajā vietā nepārsniedz 1 cm;
                                       
                                    
                                          ii)
                                       
                                       
                                          uzpotētie augi ir pārbaudīti saskaņā ar b) apakšpunkta iv) punktu.
                                       
                                    
                        
            
                  2)
               
               
                  Minētos augus, kas importēti saskaņā ar 1. punktu, rūpīgi pārbauda ievešanas punktā vai saņemšanas vietā, kura noteikta atbilstīgi Komisijas Direktīvai 2004/103/EK (1). Izmantotās pārbaudes metodes nodrošina visu iespējamo minētā organisma klātbūtnes pazīmju konstatēšanu, īpaši uz augu saknēm un stumbriem. Šīs pārbaudes laikā tiek veikta arī mērķtiecīga destruktīva paraugu ņemšana. Pārbaudē izmantotais paraugs ir tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %.
               
            B.   Imports, kura izcelsmes vieta ir Ķīnā
      
      
                  1)
               
               
                  Neskarot Direktīvas 2000/29/EK III pielikuma A daļā (9., 16., 18. punkts) un IV pielikuma A daļas I iedaļā (14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44., 46. punkts) paredzētos noteikumus, minētajiem augiem, kuru izcelsmes vieta ir Ķīna, pievieno minētās direktīvas 13. panta 1. punktā paredzēto sertifikātu, kurā zem virsraksta “Papildu deklarācija” norāda, ka:
                  
                              a)
                           
                           
                              augi visa to dzīves cikla laikā ir audzēti audzēšanas vietā, kuru ir reģistrējusi un uzrauga Ķīnas nacionālā augu aizsardzības organizācija, un tā atrodas no kaitīgajiem organismiem brīvā teritorijā, ko saskaņā ar atbilstīgajiem starptautiskajiem fitosanitāro pasākumu standartiem noteikusi minētā organizācija. No kaitīgajiem organismiem brīvās teritorijas nosaukumu sertifikātā norāda zem virsraksta “Izcelsmes vieta”; vai
                           
                        
                              b)
                           
                           
                              augi vismaz divus gadus pirms eksportēšanas ir audzēti tādā audzēšanas vietā, kas saskaņā ar starptautiskajiem fitosanitāro pasākumu standartiem noteikta kā brīva no Anoplophora chinensis (Forster) un:
                              
                                          i)
                                       
                                       
                                          ko ir reģistrējusi un uzrauga Ķīnas nacionālā augu aizsardzības organizācija; un
                                       
                                    
                                          ii)
                                       
                                       
                                          kur katru gadu piemērotā laikā tiek veiktas vismaz divas rūpīgas oficiālas pārbaudes, lai konstatētu Anoplophora chinensis (Forster) klātbūtnes pazīmes, un šādas pazīmes nav konstatētas; un
                                       
                                    
                                          iii)
                                       
                                       
                                          kur augus audzē vietā,
                                          
                                                      —
                                                   
                                                   
                                                      kura fiziski ir pilnībā aizsargāta pret Anoplophora chinensis (Forster) ievešanu, vai
                                                   
                                                
                                                      —
                                                   
                                                   
                                                      kurā tiek veikta atbilstoša profilaktiska apstrāde, un tai apkārt vismaz divu kilometru rādiusā atrodas buferzona, kur katru gadu piemērotā laikā tiek veikti oficiāli apsekojumi, lai konstatētu Anoplophora chinensis (Forster) klātbūtni vai klātbūtnes pazīmes. Ja tiek konstatētas Anoplophora chinensis (Forster) klātbūtnes pazīmes, nekavējoties tiek veikti izskaušanas pasākumi, lai atbrīvotu buferzonu no kaitēkļiem; un
                                                   
                                                
                                    
                                          iv)
                                       
                                       
                                          kur tieši pirms eksportēšanas augu kravām ir veiktas rūpīgas oficiālas pārbaudes, tostarp mērķtiecīga destruktīva paraugu ņemšana katrai partijai, lai konstatētu Anoplophora chinensis (Forster) klātbūtni, īpaši pārbaudot augu saknes un stumbrus.
                                          Pārbaudē izmantotais paraugs ir tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %; vai
                                       
                                    
                        
                              c)
                           
                           
                              augi ir audzēti no potzariem, kas atbilst b) apakšpunktā noteiktajām prasībām, un uzpotēti ar potzariem, kas atbilst šādām prasībām:
                              
                                          i)
                                       
                                       
                                          eksporta brīdī uzpotēto potzaru diametrs resnākajā vietā nepārsniedz 1 cm;
                                       
                                    
                                          ii)
                                       
                                       
                                          uzpotētie augi ir pārbaudīti saskaņā ar b) apakšpunkta iv) punktu;
                                       
                                    
                        
                              d)
                           
                           
                              audzēšanas vietas reģistrācijas numurs.
                           
                        
            
                  2)
               
               
                  Minētos augus, kas importēti saskaņā ar 1. punktu, rūpīgi pārbauda ievešanas punktā vai saņemšanas vietā, kas noteikta atbilstīgi Direktīvai 2004/103/EK. Izmantotās pārbaudes metodes, tostarp mērķtiecīga destruktīva paraugu ņemšana no katras partijas, nodrošina visu iespējamo minētā organisma klātbūtnes pazīmju konstatēšanu, īpaši uz augu saknēm un stumbriem. Pārbaudē izmantotais paraugs ir tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %.
                  1. punktā minēto destruktīvo paraugu ņemšanu veic šajā tabulā noteiktajā apmērā.
                  
                              Augu skaits partijā
                           
                           
                              Iznīcināmo paraugu daudzums (to augu skaits, kurus paredzēts sagriezt)
                           
                        
                              1–4 500
                           
                           
                              10 % no partijas
                           
                        
                              > 4 500
                           
                           
                              450
                           
                        
            2.   Pārvietošanas nosacījumi
      
      
                  1)
               
               
                  Minētos augus, kuru izcelsme (2) ir norobežotajās teritorijās Savienībā, var pārvietot Savienības teritorijā tikai tad, ja tiem ir pievienota augu pase, kas sagatavota un izdota saskaņā ar Komisijas Direktīvu 92/105/EEK (3), un tie vismaz divus gadus pirms pārvietošanas ir audzēti audzēšanas vietā:
                  
                              i)
                           
                           
                              kas reģistrēta atbilstīgi Komisijas Direktīvai 92/90/EEK (4); un
                           
                        
                              ii)
                           
                           
                              kur katru gadu piemērotā laikā tiek veiktas vismaz divas oficiālas rūpīgas pārbaudes, lai konstatētu minētā organisma klātbūtnes pazīmes, un šādas pazīmes nav konstatētas; vajadzības gadījumā pārbaudes ietver destruktīvu paraugu ņemšanu no augu saknēm un stumbriem; pārbaudē izmantotais paraugs ir tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %; un
                           
                        
                              iii)
                           
                           
                              kas atrodas norobežotā teritorijā, kurā augus audzē vietā:
                              
                                          —
                                       
                                       
                                          kas fiziski ir pilnībā aizsargāta pret minētā organisma ievešanu, vai
                                       
                                    
                                          —
                                       
                                       
                                          kur tiek veikta atbilstoša profilaktiska apstrāde vai katrai partijai pirms pārvietošanas tiek veikta mērķtiecīga destruktīva paraugu ņemšana 1. iedaļas B daļas 2. punktā noteiktajā apmērā un kur jebkurā gadījumā katru gadu piemērotā laikā tiek veikti oficiāli apsekojumi minētā organisma klātbūtnes pazīmju konstatēšanai vismaz viena kilometra rādiusā ap attiecīgo vietu, un minētā organisma klātbūtne vai tā klātbūtnes pazīmes nav konstatētas.
                                       
                                    
                        Uz potcelmiem, kuri atbilst pirmajā punktā noteiktajām prasībām, var būt uzpotēti potzari, kas nav audzēti minētajos apstākļos, taču to diametrs resnākajā vietā nedrīkst pārsniegt 1 cm.
               
            
                  2)
               
               
                  Minētos augus, kuru izcelsme (5) nav norobežotajās teritorijās, bet kuri ir ievesti audzēšanas vietā šādā teritorijā, var pārvietot Savienībā ar nosacījumu, ka attiecīgā audzēšanas vieta atbilst 1. punkta iii) apakšpunktā paredzētajām prasībām, un tikai tad, ja tiem ir pievienota augu pase, kas sagatavota un izdota saskaņā ar Direktīvu 92/105/EEK.
               
            
                  3)
               
               
                  Minētos augus, ko importē no trešām valstīm, par kurām zināms, ka tajās ir sastopams minētais organisms, saskaņā ar 1. iedaļu drīkst pārvietot Savienībā tikai tad, ja tiem ir pievienota 1. punktā minētā augu pase.
               
            
         (1)  OV L 313, 12.10.2004., 16. lpp.
      
         (2)  Fitosanitāro terminu glosārijs – atsauces standarts ISPM Nr. 5 un fitosanitārie sertifikāti – Starptautiskās Augu aizsardzības konvencijas (Roma) sekretariāta standarts ISPM Nr. 12.
      
         (3)  OV L 4, 8.1.1993., 22. lpp.
      
         (4)  OV L 344, 26.11.1992., 38. lpp.
      
         (5)  Fitosanitāro terminu glosārijs – atsauces standarts ISPM Nr. 5 un fitosanitārie sertifikāti – Starptautiskās Augu aizsardzības konvencijas (Roma) sekretariāta standarts ISPM Nr. 12.
   
   
      II PIELIKUMS
      
         6. PANTĀ PAREDZĒTO NOROBEŽOTO TERITORIJU IZVEIDE UN VEICAMIE PASĀKUMI
      
      1.   Norobežoto teritoriju izveide
      
      
                  1)
               
               
                  Norobežotās teritorijas sastāv no šādām zonām:
                  
                              a)
                           
                           
                              invadētā zona, kurā apstiprināta minētā organisma klātbūtne un kura aptver visus augus ar minētā organisma izraisītiem simptomiem un attiecīgā gadījumā arī visus augus, kas stādīšanas laikā bijuši no vienas partijas; un
                           
                        
                              b)
                           
                           
                              buferzona, kas atrodas vismaz divu kilometru rādiusā ap invadētās zonas robežu.
                           
                        
            
                  2)
               
               
                  Zonu precīza norobežošana jāpamato ar atzītiem zinātniskiem principiem, minētā organisma bioloģiju, invadēšanās pakāpi, saimniekaugu izplatības īpatnībām attiecīgajā teritorijā un pierādījumiem par minētā organisma iedzīvošanos. Ja atbildīgā oficiālā iestāde secina, ka, ņemot vērā uzliesmojuma apstākļus, konkrētās izmeklēšanas rezultātus un to, vai izskaušanas pasākumi piemēroti nekavējoties, attiecīgajā teritorijā ir iespējama minētā organisma izskaušana, buferzonas rādiusu var samazināt, taču tas nedrīkst būt mazāks par vienu kilometru aiz invadētās zonas robežas. Ja attiecīgā organisma izskaušana vairs nav iespējama, rādiuss nedrīkst būt mazāks par diviem kilometriem.
               
            
                  3)
               
               
                  Ja minētā organisma klātbūtne tiek apstiprināta ārpus invadētās zonas, attiecīgi pārskata un maina invadētās zonas un buferzonas robežas.
               
            
                  4)
               
               
                  Ja minētais organisms, pamatojoties uz 5. panta 1. punktā minētajiem apsekojumiem un II pielikuma 3. iedaļas 1. punkta h) apakšpunktā minēto monitoringu, norobežotajā teritorijā netiek konstatēts periodā, ko veido vismaz viens veģetācijas periods un viens papildu gads un kas jebkurā gadījumā nav mazāks par četriem secīgiem gadiem, minētos norobežojumus var atcelt. Precīzs veģetācijas perioda ilgums ir atkarīgs no pierādījumiem, kas pieejami par konkrēto teritoriju vai līdzīgu klimatisko zonu. Norobežojumus var atcelt arī tad, ja turpmākā izmeklēšanā tiek konstatēts, ka 2. iedaļas 1. punktā paredzētie nosacījumi ir izpildīti.
               
            2.   Apstākļi, kādos norobežota teritorija nav jāveido
      
      
                  1)
               
               
                  Saskaņā ar 6. panta 2. punktu dalībvalstīm 6. panta 1. punktā paredzētā norobežotā teritorija nav jāveido, ja ir izpildīti šādi nosacījumi:
                  
                              a)
                           
                           
                              pastāv pierādījumi tam, ka minētais organisms attiecīgajā teritorijā ir ievests ar augiem, uz kuriem tas atrasts, un ir pazīmes, ka šie augi ir bijuši invadēti pirms to ievešanas attiecīgajā teritorijā, vai tam, ka tas ir atsevišķs konstatējums, kurš neatkarīgi no tā, vai tas ir tieši saistīts ar minēto augu vai nē, ieviešanos visticamāk neizraisīs; un
                           
                        
                              b)
                           
                           
                              ir noskaidrots, ka minētā organisma ieviešanās nav notikusi un ka minētā organisma izplatīšanās un veiksmīga vairošanās nav iespējama, ņemot vērā tā bioloģiskās īpatnības, kā arī konkrētās izmeklēšanas rezultātus un izskaušanas pasākumus, kas var ietvert minēto augu, tostarp to sakņu, izciršanu piesardzības nolūkā un iznīcināšanu pēc pārbaudes.
                           
                        
            
                  2)
               
               
                  Ja 1. punktā paredzētie nosacījumi ir izpildīti, dalībvalstīm nav jāveido norobežotas teritorijas, ja tās izpilda šādus nosacījumus:
                  
                              a)
                           
                           
                              veic tūlītējus pasākumus, lai nodrošinātu minētā organisma ātru izskaušanu un novērstu tā iespējamu izplatīšanos;
                           
                        
                              b)
                           
                           
                              vismaz viena kilometra rādiusā ap invadētajiem augiem vai vietas, kur konstatēts minētais organisms, veic monitoringu periodā, kas ilgst vismaz vienu minētā organisma veģetācijas periodu un vienu papildu gadu, tostarp veic monitoringu vismaz četrus secīgus gadus; vismaz pirmajā gadā monitorings veicams regulāri un intensīvi;
                           
                        
                              c)
                           
                           
                              iznīcina visu invadēto augu materiālu;
                           
                        
                              d)
                           
                           
                              ciktāl iespējams, izseko infekcijas izcelsmi un augus, kas saistīti ar attiecīgo invadēšanās gadījumu, un pārbauda, vai tajos nav invāzijas pazīmju; pārbaudes laikā veic mērķtiecīgu destruktīvu paraugu ņemšanu;
                           
                        
                              e)
                           
                           
                              veic attiecīgas darbības nolūkā uzlabot sabiedrības izpratni par minētā organisma radīto apdraudējumu;
                           
                        
                              f)
                           
                           
                              veic jebkādus citus pasākumus, kas varētu sekmēt minētā organisma izskaušanu, ņemot vērā ISPM Nr. 9 (1) un izmantojot integrētu pieeju saskaņā ar ISPM Nr. 14 (2) noteiktajiem principiem.
                           
                        Pasākumus, kas minēti a)–f) apakšpunktā, izklāsta 7. pantā minētajā ziņojumā.
               
            3.   Norobežotajās teritorijās veicamie pasākumi
      
      
                  1)
               
               
                  Lai izskaustu minēto organismu, dalībvalstis norobežotajās teritorijās veic šādus pasākumus:
                  
                              a)
                           
                           
                              nekavējoties izcērt invadētos augus un augus ar minētā organisma izraisītiem simptomiem, kā arī pilnībā izceļ to saknes; ja invadētie augi tiek konstatēti ārpus minētā organisma lidošanas perioda, izciršanu un sakņu izcelšanu veic līdz nākamā lidošanas perioda sākumam; izņēmuma gadījumos, kad atbildīgā oficiālā iestāde secina, ka šāda izciršana nav piemērota, var piemērot alternatīvu izskaušanas pasākumu, kas nodrošina tāda paša līmeņa aizsardzību pret minētā organisma izplatīšanos; attiecīgā secinājuma iemeslus un veicamā pasākuma izklāstu paziņo Komisijai 7. pantā minētajā ziņojumā;
                           
                        
                              b)
                           
                           
                              izcērt visus minētos augus 100 metru rādiusā ap invadētajiem augiem un pārbauda, vai uz šiem minētajiem augiem nav infekcijas pazīmju; izņēmuma gadījumos, kad atbildīgā oficiālā iestāde secina, ka šāda izciršana nav piemērota, veic atsevišķu rūpīgu pārbaudi, lai noteiktajā rādiusā meklētu invadēšanās pazīmes uz visiem minētajiem augiem, kas nav izcirsti, un vajadzības gadījumā veic attiecīgus pasākumus, lai novērstu minētā organisma iespējamu izplatīšanos no šiem augiem;
                           
                        
                              c)
                           
                           
                              izved, pārbauda un iznīcina saskaņā ar a) un b) apakšpunktu izcirstos augus un to saknes; veic visus nepieciešamos piesardzības pasākumus, lai izvairītos no minētā organisma izplatīšanās izciršanas laikā un pēc tās;
                           
                        
                              d)
                           
                           
                              novērš iespējami invadētā materiāla pārvietošanu ārpus norobežotās teritorijas;
                           
                        
                              e)
                           
                           
                              ciktāl iespējams, izseko invāzijas izcelsmi un augus, kas saistīti ar attiecīgo invadēšanās gadījumu, un pārbauda, vai tajos nav invāzijas pazīmju; pārbaudes laikā veic mērķtiecīgu destruktīvu paraugu ņemšanu;
                           
                        
                              f)
                           
                           
                              attiecīgā gadījumā aizstāj minētos augus ar citiem augiem;
                           
                        
                              g)
                           
                           
                              aizliedz jaunu minēto augu stādīšanu brīvā dabā II pielikuma 3. iedaļas 1. punkta b) apakšpunktā minētajā teritorijā, izņemot I pielikuma 2. iedaļā minētās audzēšanas vietas;
                           
                        
                              h)
                           
                           
                              katru gadu veic intensīvu monitoringu attiecībā uz minētā organisma klātbūtni, piemērotā laikā pārbaudot saimniekaugus, īpašu uzmanību pievēršot buferzonai, tostarp attiecīgā gadījumā veic mērķtiecīgu destruktīvu paraugu ņemšanu; paraugu skaitu norāda 7. pantā minētajā ziņojumā;
                           
                        
                              i)
                           
                           
                              veic attiecīgas darbības, lai uzlabotu sabiedrības izpratni par šā organisma radīto apdraudējumu, un pasākumus, kuri pieņemti, lai novērstu tā ievešanu un izplatīšanu Savienībā, tostarp izstrādā īpašus nosacījumus attiecībā uz minēto augu pārvietošanu no norobežotajām teritorijām, kas izveidotas saskaņā ar 6. pantu;
                           
                        
                              j)
                           
                           
                              vajadzības gadījumā veic īpašus pasākumus, lai būtu ņemtas vērā visas īpatnības vai sarežģījumi, kas pamatoti varētu novērst, aizkavēt vai novilcināt izskaušanu, īpaši tādus, kas saistīti ar visu to augu pieejamību un pienācīgu izskaušanu, kuri ir invadēti vai par kuru invadēšanos ir aizdomas neatkarīgi no to atrašanās vietas, no tā, vai tie ir valsts vai privātā īpašumā, un tā, kura persona vai iestāde par tiem atbild;
                           
                        
                              k)
                           
                           
                              veic jebkādus citus pasākumus, kas varētu sekmēt minētā organisma izskaušanu, ņemot vērā ISPM Nr. 9 (3) un izmantojot integrētu pieeju saskaņā ar ISPM Nr. 14 (4) noteiktajiem principiem.
                           
                        Pasākumus, kas minēti a)–k) apakšpunktā, izklāsta 7. pantā minētajā ziņojumā.
               
            
                  2)
               
               
                  Ja 5. pantā minēto apsekojumu rezultāti vairāk nekā četru secīgu gadu laikā apstiprina minētā organisma klātbūtni kādā teritorijā un ja ir pierādījumi tam, ka minētais organisms vairs nav izskaužams, dalībvalstis var neveikt citus pasākumus, izņemot minētā organisma izplatības ierobežošanu attiecīgajā teritorijā. Minēto pasākumu ietvaros veic vismaz šādas darbības:
                  
                              a)
                           
                           
                              nekavējoties izcērt invadētos augus un augus ar minētā organisma izraisītiem simptomiem, kā arī pilnībā izceļ to saknes; izciršana sākas uzreiz, tomēr, ja invadētie augi tiek konstatēti ārpus minētā organisma lidošanas perioda, izciršanu un sakņu izcelšanu veic līdz nākamā lidošanas perioda sākumam; izņēmuma gadījumos, kad atbildīgā oficiālā iestāde secina, ka šāda izciršana nav piemērota, var piemērot alternatīvu izskaušanas pasākumu, kas nodrošina tāda paša līmeņa aizsardzību pret minētā organisma izplatīšanos; attiecīgā secinājuma iemeslus un veicamā pasākuma izklāstu paziņo Komisijai 7. pantā minētajā ziņojumā;
                           
                        
                              b)
                           
                           
                              izved, pārbauda un iznīcina izcirstos augus un to saknes; veic visus nepieciešamos piesardzības pasākumus, lai izvairītos no minētā organisma izplatīšanās pēc izciršanas;
                           
                        
                              c)
                           
                           
                              novērš iespējami invadētā materiāla pārvietošanu ārpus norobežotās teritorijas;
                           
                        
                              d)
                           
                           
                              attiecīgā gadījumā aizstāj minētos augus ar citiem augiem;
                           
                        
                              e)
                           
                           
                              aizliedz jaunu minēto augu stādīšanu brīvā dabā II pielikuma 1. iedaļas 1. punkta a) apakšpunktā minētajā invadētajā zonā, izņemot I pielikuma 2. iedaļā minētās audzēšanas vietas;
                           
                        
                              f)
                           
                           
                              katru gadu veic intensīvu monitoringu attiecībā uz minētā organisma klātbūtni, piemērotā laikā pārbaudot saimniekaugus, tostarp attiecīgā gadījumā veic mērķtiecīgu destruktīvu paraugu ņemšanu; paraugu skaitu norāda 7. pantā minētajā ziņojumā;
                           
                        
                              g)
                           
                           
                              veic attiecīgas darbības, lai uzlabotu sabiedrības izpratni par minētā organisma radīto apdraudējumu, un pasākumus, kuri pieņemti, lai novērstu tā ievešanu un izplatīšanu Savienībā, tostarp izstrādā īpašus nosacījumus attiecībā uz minēto augu pārvietošanu no norobežotajām teritorijām, kas izveidotas saskaņā ar 6. pantu;
                           
                        
                              h)
                           
                           
                              vajadzības gadījumā veic īpašus pasākumus, lai būtu ņemtas vērā visas īpatnības vai sarežģījumi, kas pamatoti varētu novērst, aizkavēt vai novilcināt izplatības apturēšanu, īpaši tādus, kas saistīti ar visu to augu pieejamību un pienācīgu izskaušanu, kuri ir invadēti vai par kuru invadēšanos ir aizdomas neatkarīgi no to atrašanās vietas, no tā, vai tie ir valsts vai privātā īpašumā, un tā, kura persona vai iestāde par tiem atbild;
                           
                        
                              i)
                           
                           
                              veic jebkurus citus pasākumus, kuri var veicināt minētā organisma izplatības apturēšanu.
                           
                        Pasākumus, kas minēti a)–i) apakšpunktā, izklāsta 7. pantā minētajā ziņojumā.
               
            
         (1)  Vadlīnijas kaitīgo organismu izskaušanas programmām – Starptautiskās Augu aizsardzības konvencijas (Roma) sekretariāta atsauces standarts ISPM Nr. 9.
      
         (2)  Integrētu pasākumu izmantošana sistēmiskajā pieejā kaitīgo organismu riska pārvaldībai – Starptautiskās Augu aizsardzības konvencijas (Roma) sekretariāta atsauces standarts ISPM Nr. 14.
      
         (3)  Vadlīnijas kaitīgo organismu izskaušanas programmām – Starptautiskās Augu aizsardzības konvencijas (Roma) sekretariāta atsauces standarts ISPM Nr. 9.
      
         (4)  Integrētu pasākumu izmantošana sistēmiskajā pieejā kaitīgo organismu riska pārvaldībai – Starptautiskās Augu aizsardzības konvencijas (Roma) sekretariāta atsauces standarts ISPM Nr. 14.